ભારત હોટેલ્સ આઈપીઓ મારફતે ૧૨૦૦ કરોડ રૂપિયા એકત્ર કરશે અને તે પણ ફ્રેશ ઈક્વિટી શેર ઈશ્યુ કરશે. કંપનીએ લીધેલી કેટલીક લોનની પરત ચૂકવણી માટે અને અન્ય કોર્પોરેટ હેતુ માટે તે આ ફંડનો ઉપયોગ કરશે. ભારત હોટેલ્સની માલિકીની ૧૨ લક્ઝુરી હોટેલ, પેલેસ અને રિસોર્ટ છે જેનું ‘ધ લલિત' બ્રાન્ડથી સંચાલન થાય છે. ઈન્ડિયામાર્ટ આઈપીઓ મારફતે ૪૨,૮૮,૮૦૧ ઈક્વિટી શેર ઈશ્યુ કરશે. પ્રમોટરો અને પ્રાઈવેટ ઈક્વિટી ફર્મ ઈન્ટેલે કેપિટલ(મોરેશિયસ) લિમિટેડ, એમેન્ડસ કેપિટલ પાર્ટનર્સ અને એકિયોન ફ્રન્ટિયર ઈન્ક્લુઝન મોરેશિયસ તેમનો હિસ્સો વેચી રહ્યા છે. તે આઈપીઓ મારફતે ૬૦૦ કરોડ રૂપિયા એકત્ર કરશે.